CELEX: 32011D0493
Language: fi
Date: 2011-08-05 00:00:00
Title: 2011/493/EU: Komission täytäntöönpanopäätös, annettu 5 päivänä elokuuta 2011 , suunnitelman hyväksymisestä suu- ja sorkkataudin hävittämiseksi villieläimistä Bulgariassa (tiedoksiannettu numerolla K(2011) 5625)

6.8.2011   
            
            
               FI
            
            
               Euroopan unionin virallinen lehti
            
            
               L 203/32
            
         KOMISSION TÄYTÄNTÖÖNPANOPÄÄTÖS,
   annettu 5 päivänä elokuuta 2011,
   suunnitelman hyväksymisestä suu- ja sorkkataudin hävittämiseksi villieläimistä Bulgariassa
   (tiedoksiannettu numerolla K(2011) 5625)
   (Ainoastaan bulgariankielinen teksti on todistusvoimainen)
   (2011/493/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (1) ja erityisesti sen liitteessä XVIII olevan B osan 2 kohdan,
   sekä katsoo seuraavaa:
   
               (1)
            
            
               Direktiivillä 2003/85/EY, jäljempänä ”direktiivi”, otetaan käyttöön unionin toimenpiteitä suu- ja sorkkataudin torjumiseksi, mukaan lukien toimenpiteet, joita on sovellettava, kun suu- ja sorkkataudin esiintyminen villieläimissä varmistuu.
            
         
               (2)
            
            
               Bulgariassa Burgasin alueella varmistui suu- ja sorkkatautitapaus villisiassa ja yhteensä 11 kyseisen taudin taudinpurkausta karjassa 5 päivän tammikuuta ja 7 päivän huhtikuuta 2011 välillä. Tämän seurauksena Bulgaria on toteuttanut direktiivin mukaisia toimenpiteitä.
            
         
               (3)
            
            
               Direktiivin 85 artiklan 4 kohdan mukaisesti Bulgarian toimivaltainen viranomainen sovelsi, heti kun villieläimissä esiintynyt suu- ja sorkkataudin primaaritapaus oli varmistunut, direktiivin liitteessä XVIII olevassa A osassa säädettyjä toimenpiteitä taudin leviämisen vähentämiseksi.
            
         
               (4)
            
            
               Lisäksi Bulgaria laati suunnitelman suu- ja sorkkataudin hävittämiseksi villieläimistä määritellyllä tartunta-alueella ja mainitsi kyseisellä alueella sijaitsevilla tiloilla sovelletut toimenpiteet direktiivin liitteessä XVIII olevan B osan mukaisesti.
            
         
               (5)
            
            
               Bulgaria toimitti 4 päivänä huhtikuuta 2011 eli 90 päivän kuluessa suu- ja sorkkataudin varmistumisesta villieläimissä suunnitelman suu- ja sorkkataudin hävittämiseksi villieläimistä osissa Burgasin, Yambolin ja Haskovon alueita.
            
         
               (6)
            
            
               Komission tekemän arvioinnin mukaan Bulgarian toimittama suunnitelma on direktiivin liitteessä XVIII olevan B osan vaatimusten mukainen ja näyttäisi mahdollistavan toivottujen tavoitteiden saavuttamisen. Sen vuoksi suunnitelma olisi hyväksyttävä.
            
         
               (7)
            
            
               Lisäksi hävittämisohjelmassa mainittuja toimenpiteitä vahvistetaan Burgasin ja Yambolin alueiden osissa toimenpiteillä, joista säädetään tietyistä suu- ja sorkkataudin vastaisista suojatoimenpiteistä Bulgariassa 19 päivänä tammikuuta 2011 annetussa komission päätöksessä 2011/44/EU (2).
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Suunnitelman hyväksyminen suu- ja sorkkataudin hävittämiseksi villieläimistä
   Hyväksytään Bulgarian 4 päivänä huhtikuuta 2011 komissiolle toimittama suunnitelma suu- ja sorkkataudin hävittämiseksi kyseiselle taudille alttiista villieläimistä liitteessä mainituilla alueilla.
   2 artikla
   Vaatimusten noudattaminen
   Bulgarian on toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet.
   Sen on ilmoitettava niistä komissiolle viipymättä.
   3 artikla
   Osoitus
   Tämä päätös on osoitettu Bulgarian tasavallalle.
   
      Tehty Brysselissä 5 päivänä elokuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 306, 22.11.2003, s. 1.
   
      (2)  EUVL L 19, 22.1.2011, s. 20.
   
      LIITE
      
         Bulgarian alueet, joilla suunnitelma suu- ja sorkkataudin hävittämiseksi taudille alttiista villieläimistä on pantava täytäntöön
      
      Burgasin, Yambolin ja Haskovon alueiden osat seuraavien rajojen mukaisesti:
      
                  1.
               
               
                  Pohjoisrajat:
                  
                              a)
                           
                           
                              Primorskon ja Sozopolin kunnissa (Burgasin alue):
                              
                                          i)
                                       
                                       
                                          tie nro 99 Mustanmeren rannikolla sijaitsevan Kitenin kaupungin länsipuolelta alkaen Primorskoon asti ja sieltä maantie nro 992 Yasna Polyanaan ja edelleen Novo Panicharevoon, kunnes se kohtaa tien nro 9/E87,
                                       
                                    
                                          ii)
                                       
                                       
                                          tie nro 9/E87 pohjoiseen päin sen ja Izvoriin johtavan maantien risteyskohtaan saakka,
                                       
                                    
                                          iii)
                                       
                                       
                                          Izvoriin, Zidarovoon ja Gabariin johtava tie siihen paikkaan asti, jossa paikallistie kohtaa Sredetsin kunnan hallinnollisen rajan koordinaateissa 42°18′19,82″ pohjoista leveyttä ja 27°17′12,11″ itäistä pituutta;
                                       
                                    
                        
                              b)
                           
                           
                              Sredetsin kunnassa (Burgasin alue):
                              
                                          i)
                                       
                                       
                                          Drachevoon johtava paikallistie edellä mainituista koordinaateista, Drachevon kylä ja edelleen Drachevon pohjoispuolelta valtateiden nro 79 ja nro 53 yhtymäkohtaan johtava tie Sredetsin kylän itäpuolella,
                                       
                                    
                                          ii)
                                       
                                       
                                          Sredetsin etelärajat,
                                       
                                    
                                          iii)
                                       
                                       
                                          Sredetsistä länsisuuntaan Belilan kylään vievä paikallistie, joka johtaa Sredetska-joen yli vievälle sillalle Prohodin kylän länsipuolella, mukaan lukien Prohodin kylä,
                                       
                                    
                                          iv)
                                       
                                       
                                          Sredetska-joki yhtymäkohdastaan Prohodista Bistretsiin johtavaan paikallistiehen siihen paikkaan saakka, jossa Omanin kylään (Bolyarovon kunnassa) johtava kyseisen joen haara kohtaa Bolyarovon kunnan rajan koordinaateissa 42′16′57,78″ pohjoista leveyttä ja 26°57′33,54″ itäistä pituutta;
                                       
                                    
                        
                              c)
                           
                           
                              Bolyarovon kunnassa (Yambolin alue):
                              
                                          i)
                                       
                                       
                                          Sredetska-joki siitä paikasta, jossa Omanin kylään johtava kyseisen joen haara kohtaa Bolyarovon kunnan rajan koordinaateissa 42°16′57,78″ pohjoista leveyttä ja 26°57′33,54″ itäistä pituutta, ja edelleen Omaniin,
                                       
                                    
                                          ii)
                                       
                                       
                                          tie, joka johtaa Omanista Dennitsaan, ja edelleen sen ja Kamenetsista Stefan Karadzhovoon johtavan tien yhtymäkohtaan,
                                       
                                    
                                          iii)
                                       
                                       
                                          tie Stefan Karadzhovosta Dabovoon, edelleen Popovoon ja siihen kohtaan asti, jossa tie kohtaa Elhovon kunnan rajan koordinaateissa 42°10′48″ pohjoista leveyttä ja 26°41′45″ itäistä pituutta;
                                       
                                    
                        
                              d)
                           
                           
                              Elhovon kunnassa (Yambolin alue):
                              
                                          i)
                                       
                                       
                                          Dobrichiin johtava tie c alakohdan iii alakohdassa kuvatusta kohdasta yhtymäkohtaansa tiehen nro 79 Dobrichin eteläpuolella,
                                       
                                    
                                          ii)
                                       
                                       
                                          tie nro 79 Dobrichista yhtymäkohtaansa tiehen nro 7 Elhovon itäpuolella.
                                       
                                    
                        
            
                  2.
               
               
                  Länsirajat:
                  
                              a)
                           
                           
                              Elhovon kunnassa (Yambolin alue):
                              
                                          i)
                                       
                                       
                                          tie nro 7 Elhovosta yhtymäkohtaansa tiehen nro 76 Knyazhevon kylän koillispuolella,
                                       
                                    
                                          ii)
                                       
                                       
                                          Sremiin vievä maantie, joka yhtyy tiehen nro 76 Knyazhevon kylän pohjoispuolella;
                                       
                                    
                        
                              b)
                           
                           
                              Topolovgradin kunnassa (Haskovon alue):
                              
                                          i)
                                       
                                       
                                          tie Knyazhevosta Sremiin, Ustemiin ja edelleen Planinovoon,
                                       
                                    
                                          ii)
                                       
                                       
                                          tie Planinovosta liittymään, joka sijaitsee koordinaateissa 41°57′12″ pohjoista leveyttä ja 26°21′56″ itäistä pituutta Svilengradin kunnan rajan lähellä;
                                       
                                    
                        
                              c)
                           
                           
                              Svilengradin kunnassa (Haskovon alue):
                              
                                          i)
                                       
                                       
                                          edellä b alakohdan ii alakohdassa kuvatusta liittymästä tuleva tie, joka johtaa etelään Dervishka Mogilaan ja Levkaan, yhtymäkohtaansa Svilengradiin johtavaan tiehen nro 55 saakka,
                                       
                                    
                                          ii)
                                       
                                       
                                          tie nro 55 i alakohdassa kuvatusta liittymästä yhtymäkohtaansa tiehen nro 8 Svilengradin pohjoispuolella,
                                       
                                    
                                          iii)
                                       
                                       
                                          tie nro 8 Svilengradin kaakkoispuolelta, joka seuraa rinnakkaisesti tietä nro E 80, Kapitan Andreevoon Turkin rajalla.
                                       
                                    
                        
            
                  3.
               
               
                  Etelärajat:
                  Bulgarian ja Turkin välinen valtakunnanraja (maa- ja jokiraja) lännestä Kapitan Adreevosta itään Rezovoon.
               
            
                  4.
               
               
                  Itärajat:
                  Rezovon ja Kitenin välinen Mustanmeren rannikko.